JohanHeinsen/ENO huggingface dataset:
Aalborg Stiftstidende, 1845-09-18
Ved sin Optagelse her fandtes han yderst udmattet af det store Blodtab i Forbindelse med de voldsomme Smerter, hvoraf han leed, saavel i selve Armen som i Halsen og Brystet. Saaret, hvoraf uafbrudt udflød mørkt Blod, havde aabnet en fungens Hævelse af en meget betydelig Udstrækning, der gik rundt om Armen og strakte sig op i Axelgruben. J Løbet af nogle faa Dage san Patientens Kræfter hurtigt og han leed tillige af Søvnløshed, Tørst, heftige Smerter og vedholdende Deelirier, saa at hans Tilstand tilsidst blev yderst mislig. Senere hævede Kræfterne sig vel noget, han følte mindre Smerter, og Bevidstheden vendte paany tilbage, men desuagtet vedblev hans Tilstand at være saare betænkelig, hvilket tilskreves deels Soulstens meer ondartede Natur- og deels den operative Jndgriben i Samme, om hvilken det i den fra Professor Stein indhentede Erklæring yttredes, at den i de allerfleste Tilfælde viser sig skadelig, ja stundom endog farlig for den Paagjældendes Liv. – Efterat Anmeldelse fra Professor Stein var gjort om det Passerede, og Undersøgelse derpaa indledet imod den omtalte Glarmester ved det daværende 2det Criminelkammer under Hof- og Stadsretten, og Sagen igjen herfra var henviist til Paakiendelse ved den imidlertid oprettede Celminal- og Politiret, er den senere her bleven readsumeret til Erhvervelse af nye Oplysninger, nærmest foranlediget ved en fra Tiltalte til Retten indløben Skrivelse. Efter iblandt Andet at have yttret heri, at han i hele 17 Aar har drevet Qvaksalveri her i Byen, at han har behandlet en stor Mængde Patienter, hvoraf Jngen har forladt ham uhjulpen eller forqvaklet, hvilket han endog tilbyder sig at bevise ved Attester fra flere forskjellige Personer, og at han hver Dag til bestemte Timer meddeler Raad til sine lidende Medmennesker, men altid uden nogen Betaling, hvilken han derfor heller ikke havde oppebaaret i det under Sagen omhandlede Tilfælde, andrager han tilsidst paa, at nærmere Oplysning maatte indhentes om Patientens Tilstand, for Øieblikket. J den derefter fra Prof. Stein modtagne Beretning yttredes det vel, at Patientens Tilstand imidlertid havde forbedret sig, saa at den overhængende Fare for en dødelig Forblødning nu er mindre, men det hedder dog tillige, at det Patienten bibragte Saar stedse er uforandret, og at det neppe nogensinde kan ventes helbredet paa Grund af den Hævelses eiendommelige Natur, hvori Saaret er anbragt. Da Factum saaledes var in confesso, blev Tiltalte, der forøvrigt ikke tidligere var straffet, i Henhold til Forordningen af 5te Septbr. 1794 § 5 anseet med den sædvanlige Mulct for første Gang begaaet Qvaksalveri af 20 Rbd. (Fædrel.)
Aalborg Stiftstidende, 1845-09-18
Bekjendtgjørelser. Løverdagen den 11te October næstkommende, Eftermiddag Kl. 2, vil her paa Contoiret blive afholdt Skiftesamling i Boet efter afdøde Sognepræst for Vester- og Østerhassing Menigheder, Consistorialraad Lauriz Bjørn Spliid og tidligere afdøde Hustru Ane Cathrine, født Soelberg, ved hvilken Skiftesamling vil blive forhandlet og taget Beslutning om flere Boet interesserende Anliggender. Hvilket herved til Underretning for alle Vedkommende bekjendtgjøres. Kjær Herreds Contoir i Nørresundby, den 10de September 1845. Timm.
Aalborg Stiftstidende, 1845-09-18
Musikforeningen. Generalforsamling afholdes Løverdagen den 20de September, Kl. 8 Aften, paa Raadhuset. Aalborg, den 10de September 1835. Directionen.
Aalborg Stiftstidende, 1845-09-18
Bekjendtgjørelse. Ansøgninger om det 24de Jordemoderdistrict heri Amtet, Hellevad og Ørum Sogne, der fortiden er vacant, kunne i Løbet af 6 Uger indleveres til Amtet. Hjørring Amt, den 15de September 1845. I Amtmandens Fraværelse constitueret, Koefoed.
Aalborg Stiftstidende, 1845-09-18
Da jeg Undertegnede har etableret mig her i Byen som Sadel= og Tapetmager, efter at jeg har opholdt mig 5 Aar i Udlandets første Hovedstæder, som Hamborg, Mecklenburg, Hannover, Berlin, Schweitz, Wien, Ungarn, saa tager jeg mig herved den Frihed at henlede det ærede Publicum Opmærksomhed paa mit velassorterede Lager af smukke og solide Gjenstande, henhørende til mit Fag, saasom Seletøier, Sadler og Ridetøier i alle Genrer, alle mulige Sorter Reisetøier, som: Kufferter, med og uden Indretninger, Hatte- og Parapluifutteraler, Reisesække, Portefeuiller, Pidske m.m. Bestillinger, henhørende til Ovenanførte og Tapetserier, modtages og expederes paa det Hurtigste. Aalborg, den 1ste September 1845. Ærbødigst P. C. Nielsen, Sadel= og Tapetmager. Østeraa Nr. 465.
Aalborg Stiftstidende, 1845-09-18
Jeg Undertegnede har under Gaars Dato taget Borgerskab som Tommermester her i Staden og er saa fri at anbefale mig som saadan hos det ærede Publicum. Min Bopæl er hos Hr. Skomagermester Mørch i Jomfruannegade. Aalborg, den 18de September 1845. Ærbødigst Lauritz Kjellerup Boggild.
Aalborg Stiftstidende, 1845-09-18
Tvende Drenge, eller tvende Pigebørn kunne til næstkommende 1ste November, imod særdeles billig Betaling, mit Huus erholde Kost, Logis og Vask samt Underviisning, der for Drengene ogsaa vil indbefatte Tydsk og Fransk, og for Pigebørnene alle i Nutiden brugelige Haandarbeider. Omhyggelig og samvittighedsfuld Omsorg skal i alle Maader blive tildeelt de mig betroede Børn. Det nærmere desangaaende aftales med Undertegnede. Guldager pr. Hjørring, den 12te September 1845. L. Bjørnbak, Skolelærer.
Aalborg Stiftstidende, 1845-09-18
En Leilighed, bestaaende af 3 rummelige eller 4 mindre Værelser i en reel Gade, ønskes tilleie til anstundende Michaeli Flyttedag. Adressecomptoiret anviser. At jeg er kommen tilbage fra Kjøbenhaan og igjen modtager, som forhen, alt til Dameskrædersyning henhørende Arbeide, bekjendtgjøres. Juliane Gandrup.
Aalborg Stiftstidende, 1845-09-18
En Dreng kan komme i Lære hos Bogbinder Bech i Aalborg.
Aalborg Stiftstidende, 1845-09-18
Haarlemmer Blomsterlog, Hyacinther. Røde, blaa, hvide og gule med Navne. . 24 s. pr. Stk. uden Navne . . 16 s. Tazetter, Narcisser, Jonquiller, Tulper, Ranunkler, Anemoner, med flere andre, Alle i gode Sorter, ere tilkjøbs hos Gartner Thomas Boss paa Aalborg, Østerbro.
Aalborg Stiftstidende, 1845-09-18
Et Parti smukke Shavler, som tilligemed nye Sirtser og Mousselins de laines idag er indkommet, sælges billigst muligt hos M. Heckscher & Co.
Aalborg Stiftstidende, 1845-09-18
Dansk Pantheon, 29de Levering, med Portrait af St. St. Blicher, 64 s. Faaes i Den Roeske Boghandel, Stearin- og Margarinlys, af d'Hr. Jac. Holm & Sønners bekjendte gode Fabricat faaes, i 4, 5, 6 og 8 paa Pundet, til Fabrikprisen 3 Mk. 8 Sk. og 2 Mk. 12 Sk. pr. Pd., ligesaa Karethlys til 3 Mk. 8 Sk. pr. Pd., ere atter arriverede til Den Reelske Kunsthandel.
Aalborg Stiftstidende, 1845-09-18
Hvor en Sengs Klæder ere at faae tilleie til 1ste October, anvises af Adressecomptoiret.
Aalborg Stiftstidende, 1845-09-18
Tag- J Muursteen faaes hos Chr. Lassen.
Aalborg Stiftstidende, 1845-09-18
Godt Smør i Fjerdinger staaer tilsalg imod contant Betaling hos P. Brix.
Aalborg Stiftstidende, 1845-09-18
En brugt Sopha og fire Stole ere tilkjøbs. Adresccomptoiret anviser. En Parcel, tæt sønden til Exerceerpladsen, imellem 5 a 6 Tdr. Lands Størrelse, kan underhaanden faaes tilleie. Løverdagen den 20de September, om Formiddagen kl. 10, lader Hr. Proprietair Hastrup formedelst Bortreise, paa sin Bopæl i Hr. Kjøbmand HallengrensGaard i Kongensgade, ved offentlig Auction bortsælge sit betydelige Jndbo, bestaaende af : Mahognie=Meubler, Stole, Borde, Chatoller, Sengesteder, Speile, i Taffeluhr, 1 Fortepiano, samt af Sengeklæder, Linned, Glas-, Porcellain- og Kjøkkentøi, 2de Vogne, 1 Slæde m. m. m. Lysthavende indbydes. Aalborg, den 12te September 1845. H. Mørch. Avertissementer, bestemte til Jndrykkelse i den Løverdag Morgen udgaaende Avis, bedes indleverede til Adressecomptoiret inden Fredag Middag.
Aalborg Stiftstidende, 1845-09-18
Af de med Posten idag bragte Nyheder meddele vi følgende:
Aalborg Stiftstidende, 1845-09-18
Fra Udlandet: En fransk Flaade af 7 Tredækkere og en stor Damp fregat har forladt Toulon; det synes uden for al Tvivl, at den foreløbigt gaaer til den spanske Kyst og anløber de baleariske Øer. - Nationalfølelsen finder sig særdeles tilfredsstillet ved Dronning Victorias Besøg hos de Franskes Konge. Blot det legitimistiske Blad la France er ærgerlig derover. – Jndenrigsministeren har opfordret Præfecterne til at fremme Udvandringen af Arbeidere og Haandværkere til Algerien.
Aalborg Stiftstidende, 1845-09-18
Dronningen af England er vendt tilbage til sit Land. Den 26de vil hun være i Windsor.
Aalborg Stiftstidende, 1845-09-18
Fra Rom meldes der, at Regjeringen har bragt i Erfaring, at der atter er en mærkelig Gjæring i Legatio nerne, og at denne næres af revolutionaire og communistiske Udsendinge fra London, Frankrig og Schweiz, der holde sig skjulte deels i Toscana, deels i Lucca og deels i Legationerne. Man vil have bemærket mistænkelige Skibe ved Kysten af det adriatiske Hav og Middelhavet; man meente, at de vilde forsøge paa at lande. Emissairerne mangle ikke Penge og gaae næsten aabenlyst tilværks. Regjeringen har imidlertid truffet de strengeste Modforholdsregler. Det lader til, som om man frygter de Revolutionaire, der 1843 flygtede til Malta og Korsika.
Aalborg Stiftstidende, 1845-09-18
De mexikanske Consuler i de Forenede Stater, have lukket deres Contoirer og indskibet sig til deres Hjem. Fristaternes Regjering har forstærket de i Texas værende Troppeafdelinger og udrustet Krigskibe. Som en Følge af disse Efterretninger anseer man i New-York Krigen imellem Staterne og Mexico for uundgaaelig.
Aalborg Stiftstidende, 1845-09-18
Man vil vide, at Keiseren af Rusland, strax efter Keiserindens Afreise, er reist til Armeen i Kaukasus. Der skal være bleven skudt to Gange paa Kongen af Würtemberg og Jesuiterne skulle ikke være fremmede for dette Attentat. Et andet Rygte fortæller, at der skal være budt Kongens Kok 25,000 Gylden, naar han vil komme en tilstrækkelig Dosis Gift i Kongens Mad. Hvorvidt disse Rygter ere sande eller falske er uvist.
Aalborg Stiftstidende, 1845-09-18
Jndenlandsk:
Aalborg Stiftstidende, 1845-09-18
Kjøbenhavn, den 17de September. Ved sin Tilbagekomst fra sin Reise agter Hs. Majestæt at gaae i Land ved Bellevue og at begive sig directe til Sorgenfri Slot. (Aarh. Av.)
Aalborg Stiftstidende, 1845-09-18
Kjøbenhavnsposten, mener, at Licentiat Kolthoffvil blive residerende Capellan ved Trinitatis Kirke.
Aalborg Stiftstidende, 1845-09-18
J Slutningen af indeværende Maaned ville Manoeuvrerne begynde, som i Aar ville blive af meget stort Omfang mod de foregaaende Aar. Dette kan allerede vides deraf, at det kgl. Artilleri med alt sit Train har været ude i tre Nætter og tre Dage, for at foretage foreløbige Øvelser, til Manoeuvren. (Aarh. Av.)
Aalborg Stiftstidende, 1845-09-18
Ifølge franske Blades Beretning har en dansk Krigsbrig nylig været i Tanger, for at overbringe Keiser Abderhaman den fra den forbigangne Tid endnu skyldige Rest af den Tribut, som Danmark tidligere betalte til Marocco, men som nu, ved den sidst afsluttede Tractat, er ophævet. Jenny Lind ventes hertil paa Søndag. Hun vil efter Forlydende paa Toldboden blive hilset af Studentersang foreningen med en Sang. Hun vil optræde i Norma og rimeligviis i "Don Juan", om i flere Operaer er nok endnu uvist. (Fædrel.)
Aalborg Stiftstidende, 1845-09-18
Under sit Ophold i Altona har Hs. Majestæt for sin Afreise benaadet Statsraad og Politimester Schrader, Borgerrepræsentant, Fabrikant Semper, der ogsaa er Medlem af Jernbanedirectionen, og Stænderdeputeret, Kjøbmand Knauer, med Dannebrogsordenens Ridderkors, og Statsraad og Borgermester Behn har ligeledes faaet et Beviis paa Hs. Majestæts Anerkjendelse. – D. 12te ankom Kongen paa Jernbanen fra Altona til Neumünster. Efter en indtagen Frokost gjordes en lille Tour paa Rendsborg-Neumünster Jernbanen til Nortorf. Kongen viste sig meget naadig imod dette Jernbaneselskabs Embedsmænd, og behagede allernaadigst at eftergive Jndførselstolden paa Skinner, Som s. til Beløb af 33,000 Mk., som en Anerkjendelse af det meget hurtigt og solid udførte Anlæg.
Aalborg Stiftstidende, 1845-09-18
(Alt. Merc.)
Aalborg Stiftstidende, 1845-09-18
Som Program til vor Latinskoles Hovedexamen iaar hedder det i Frederiksborg Av., er af Adjunct Königs feldt udgivet: "Prøver af Lærebog i Verdenshistorien, ledsaget som sædvanligt med det sidste Aars Skole-Efterretninger af Rectoren, Prof. Dr. Flemmer. Jfølge disse forventes 3de Disciple iaar dimitterede til Academiet, nemlig P. Neergaard, V. Winsløv og L. Prosch. Maximum af Discipelantallet har i det forløbne Skoleaar været 70, fortiden er Antallet 64.
Aalborg Stiftstidende, 1845-09-18
Lollands Falsters Stifts Borgerrepræsentanter staae i Begreb med, efter nærmere Overeenskomst, herefter at samles til visse Tider for at give Meddelelser til hinanden og sætte forekommende Spørgsmaal, Communalvæsenet betræffende, under Discussion. (Loll.)¬
Aalborg Stiftstidende, 1845-09-18
Man er nu bleven enig om at oprette et Brandforsikkringsselskab paa rørlig Eiendom for Kjøbstæderne i Lollands Falsters Stift. (S. Bl.)
Aalborg Stiftstidende, 1845-09-18
Kartoffelsygen er nu desværre ogsaa bemærket baade i Holsteen og i det sydlige Slesvig. Skulde vedvarende vaadt Veir forplante den herover, saa bede vi erindret, at man flere Steder har været saa heldig at standse dens Udbredelse ved skynsomt at afskære og brænde Toppen. (Fædrel.)
Aalborg Stiftstidende, 1845-09-18
Det nye Drama: "Eiaghs Sønner, blev i Fredags Aftes, hedder det i Aarh. Av., meget godt udført af det Orlamund'ske Selskab. Mad. Orlamundt, samt Dhrr. Prinzau, Orlamundt og Bornemann udførte Hovedrollerne med overordentligt bifald. Disse Fire, ustridigen Selskabets Kjærne, vedblive at vedligeholde deres gamle Yndest hos Publicum. Jgaar Aftes gaves Kong Rens Datter, anden Gang, for fuldt Huus, og Mad. Orlamundts smukke Spil lønnedes efter Fortjeneste med almindeligt Bi Næstkommende Mandag, den 22de Septbr., om Formiddagen Kl. 9, aabnes den første almindelige Forsamling af danske og fremmede Lændmænd i Randers, og, forsaavidt Samme da ikke maatte beslutte det anderledes, bliver der Tirsdagen den 23de, fra Kl. 7 til 11 atter Forsamling, fra 11 til 6 Bazar og Kreatur=Udstilling og fra 2 til 6 tillige Auction over Kreaturer; Onsdag, fra 7 til 11 LandmændsForsamling, fra 11 til 6 Bazar og Udstilling af Heste, og fra 2 til 6 tillige Auction, over Heste m. m.; Torsdag, fra 7 til 11 Landmænds-Forsamling, fra 11 til 6 Bazar, fra 2 til 5 tillige Auction over Redskaber og Maskiner, og fra 5 til 6 Bortlodning; Fredag, fra 7 til 12 Landmænds-Forsamling. De almindelige Forhandlinger, ligesom og Sectioner saavel for Agerbrug som Qvægavl, holdes i Harmoniens" dertil velvilligen overladte Concertsat og Sommerlocale. Til Committeemøder har Justitsr., Amtsforvalter Wilde tilbudt Locale i sin Gaard. Bazar, Udstilling, Auction og Lodtrækning afholdes derimod i det nye Ridehuus og paa den hosliggende Exerceerplads, som ligeledes dertil af vedkommende Autoritet godhedsfuld ere indrømmede. Tables d'hötes ville i Forsamlingstiden være arrangerede saavel i Klubben Harmonien" som i den Rydelske Gjæstgivergaard. Saafremt Veirliget maatte tillade det, er der til Mandag Eftermiddag paatænkt en Seiltour ned af Gudenaa til Støvring gaard, ligesom der ogsaa Fredag Aften, den 26de, vil blive arrangeret Assemblee og Bal i Harmonien". (Rand. Av.)
Aalborg Stiftstidende, 1845-09-18
Kbhvns Børsours, d. 16de Sept. Hamb. k. S. 199. N. Spdlr. - a – Rd. Sv. Sdl. 48 a 47 1/2 Rbs. 4 pCt. kgl. Obl. 104 1/4 a 103 Rd. Nationb. Obl. af 1820. - Rd. r. S. Rigsbank. Obl. af 1818, – a - Rbd. r. S. Bankactier 153 ½ a 153 1/2 Rbd. r. S.
Aalborg Stiftstidende, 1845-09-18
Reisende. Ankomne. Med Personposten idag, fra Veile, Jfr. Spreckelsen; f. Horsens: Hr. Bruve, Oliemøller Schytte, Kammerr. Købke; f. Randers, Pastor Henneberg, Komene, Levinsen og Oven. Med Hebe idag, fra Løgstør: Kbmd. C. M. Busch; fra Thisted: Jfr. Winther, Provst Michelsen med Frue, 19 Dæksp.; fra Nykjøbing; Møllebygger Møller, Mad. Larsen med 2de Døttre, 2 Dæksp.; fra Struer: 2 Dæksp. (32 Passagerer). Afr. MedPakkep. t. Hjørring: Pharmacent Schibbye. Med "Liimfjorden igaar, til Løgstør: Kbmand Petersen; til Thisted: Handelscomm. Kragh, 1 Dækspassag.; til Nykjøbing: Kjøbmændene Sietam og Aumann, 1 Dækspassag; til Strue : Toldinspecteur Lund med Datter, Skibscapit. Fischer med Kone, 1 Dækspassag. (11 Passag.)
Aalborg Stiftstidende, 1845-09-18
Døde. Enke efter Capitain og Toldinspecteur Brockdorff, Anna Dorthea, 82 A., i Kjerteminde. Møller Jacob Nielsen, 65 A., i Norring Mølle. Søren Sørensen, 67 A., i Ny Mølle.
Aalborg Stiftstidende, 1845-09-20
AalborStiftstidende. Adresse-Avis. Aar 1845. No 187.
Aalborg Stiftstidende, 1845-09-20
Loverdagen den 20de September. Denne Avis, som udgives af Jens Chr. Borch & Bernhard Ree og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1845-09-20
Gudstjeneste. Attende Søndag efter Trinitatis prædiker til Høimesse i Budolphi Kirke Hs. H. Hr. Stiftsprovst Dr. Hald i Frue Kirke Hr. Pastor Bruun. Til Aftensang i Budolphi Kirke Hr. Pastor Boesen; i Frue Kirke ingen Gudstjeneste. – J Søndertranders Kirke Kl. 1 Hr. Pastor Bruun. – J Nørretranders Kirke Kl. 1 Hs. H. Hr. Stiftsprovst Dr. Hald. J Hospitalet Kl. 9 Hr. Pastor Boesen.
Aalborg Stiftstidende, 1845-09-20
Udlandet. Marschal Bugeaud er vendt tilbage til Frankrig. Den Maade, paa hvilken han har taget Afsked fra Algiers Befolkning, stadfæster alle Rygter om, at han nu afgjort er kaldt tilbage fra Statholderskabet. – Aarsagen til den franske Escadres Afseiling til den spanske Kyst skal være, at den franske Regjering synes at befrygte alvorlige Uroligheder i Spanien. Den 5te Septbr. fandt en Emente Sted i Madrid, den blev imidlertid dæmpet ved Militairets Aarvaagenhed.
Aalborg Stiftstidende, 1845-09-20
J Wien skal have dannet sig en nyecatholsk Menighed. Rygtet fortæller, at der blev sendt en Bataillon Soldater hen for at adsprede en Forsamling, der bestod af mere end 3000 Mennesker. Jmidlertid flød intet Blod thi Wienerne ere meget rolige.
Aalborg Stiftstidende, 1845-09-20
Det würtembergske Ministerium for det Jndre og Kirke- og Skolevæsenet har af politiske Grunde afviist de Tydsk Katholskes Ansøgning om Jndrømmelse af offentlig Gudstjeneste i en af Stutgards Kirker. – J Kurfyrsten dømmet Hessen bliver Regjeringen ved at øve sig i Udstedelsen af nye intolerante Rescripter. Et saadant forbyder enhver fremmed Geistlig af Dissidenterne at opholde sig i Marburg.
Aalborg Stiftstidende, 1845-09-20
J Leipzig begynder Politiet nu at være lidt mere om sig, end det vel fandt raadeligt i de første Dage efter den 12te August. Student Dülk fra Kønigsberg, der optraadte som Taler i Folkeforsamlingerne og ved Begravelsen, er bleven tilholdt at forlade Byen inden 24 Timer. Ligeledes har Politiet med særdeles Jnteresse erkyndiget sig om nogle skikkelige Literater, der leve i al Rolighed. Folkets Haab, dette er den almindelige Stemme, støtter sig til Stænderne. Den tydske Nationalfølelse vil bryste sig betydeligt, naar en tydsk Nationalbank træder i Live. Det er nemlig bleven bekjendt, at en saadan tydsk Bank er concessioneret af Hertugen af Dessau og at den nødvendige Capital allerede er tegnet. Dronning Victorias Modtagelse paa den franske Kyst var meget hjertelig. De Franskes Konge, der saae overordentlig vel og munter ud, tog hende imøde i en Baad. Afet fiint Galanteri imod den høie Dame havde han forbuden al Kanonering ved Landingen, formeentligen fordi hun havde faaet meer end nok af Kanontordenen ved Rhinen. De Franskes Dronning ilede, saasnart Broen fra Dampskibet var lagt tilland, ombord paa Skibet og omfavnede Dronning Victoria flere Gange, ogsaa Prinds Albert omfavnede hun og kyssede ham paa begge Kinder. De Franskes Dronning forestillede derefter Prindsessen af Salerne for den høie Gjæst, hvorpaa hele Selskabet i Char-a-bancs, ledsaget at den ved Veien forsamlede Folkemængdes Jubelraab, kjørte til En, Dronning Victoria i Vognen hos Ludvig Philip Prinds Albert hos de Franskes Dronning. Efter en glimrende Frokost, hvori alle Gjæsterne deeltoge, førte den alderstegne Konge den unge Dronning til det nye Victoria-Galleri, der er helliget Mindet om Dronningens forrige Besøg, og forestiller forskjellige Seener fra dette Besøg i Malerier, udførte af Frankrigs første Kunstnere, en visselig udmærket, fiin og hjertelig Compliment, der ogsaa gjorde et meget behageligt Jndtryk paa de høie Gjæster. Efter en Udflugt i Skoven var der om Aftenen et glimrende Bal paa Slottet, hvori alle Stedets civile og militaire Autoriteter, samt alle paa Slottet værende Gjæster deeltoge. J Dronningens Følge ere iblandt Andre Grev Aberdeen og Lord Liverpool, af franske Ministre ere Guizot, Dumon og Salvandy tilstede. Den 9de om Eftermiddagen vilde Dronning Victoria atter indskibe sig til Øen Wight, Da Dronningen af England paa Hjemreisen besøgte Frankfurt, erkyndigede hun sig om den gamle Mad. Rotschild, Moderen til alle de nulevende berømte Rotschilder. Denne almindelig agtede og ærede Kone, der endnu bestandig boer i det lille Huus i Jødegaden, hvor hun tidligere levede med sin afdøde Mand, er meget gammel (96 Aar) og var nylig kommen op efter en svær Sygdom. Da man i denne Anledning lykønskede hende og yttrede sin Glæde over, at hun var undsluppen Døden, sagde hun: "Jeg døer ikke endnu, idetmindste ikke, inden jeg har naaet at pari."
Aalborg Stiftstidende, 1845-09-20
Fra Paris afgaaer i denne Tid en af Videnskabs-Academiet udsendt Commission til Mexico, nærmest for at undersøge en i Aaret 1807 der opdaget Ruin af en Stad, som man antager for at være antediluviansk (o: før Syndfloden). Fremdeles skal denne Commission undersøge, om en Skibs forbindelse imellem det atlantiske og det stille Hav er gjørlig igjennem Nicaragua=Søen. Denne Forbindelses-Linie vilde rigtignok blive noget længere, end over Panama-Landtungen; men saa anseer man ogsaa dens Udførelse for langt mindre vanskelig, en hiins.
Aalborg Stiftstidende, 1845-09-20
En i denne Tid i Paris afdød Marschandiserske, MamselOjaune, har efterladt sig den Bagatel af 5 Mill. Fr. Hun begyndte sin Handel med gamle, pjaltede Klæder, nu tilsidst derimod kjøbte og solgte hun de meest glimrende HofGalladragter, de skjønneste Smykker &c. Hun var imidlertid ligesaa gjerrig som riig. Tre fjerne Slægtninge, fattige Arbeidere, som slet ikke kjendte den rige Tante, arve hende. J Berlin har man opdaget et eget Slags FalskmøntneriMan har nemlig faaet fat i falske Guldstykker, som ere dannede ved at man har taget de to ydre Plader af et nyt Guldstykke og loddet dem fast paa en uægte Metalplade. Bedrageriet kan kun opdages ved den daarlige Rand.
Aalborg Stiftstidende, 1845-09-20
Beboerne af Westend i London kunne endnu bestandig ikke komme sig fra deres Overraskelse over den mærkværdige Omskiftning af Lykken, som James Plush Esq., forhenværende Kammertjener i en anseet Familie i Berkelaye Sqvare, har oplevet. En Dag kom James til sin Herre, Sir George Fleasy, Banquier i City, og sagde til ham, at han havde sparet nogle Penge sammen i hans Tjeneste og ønskede nu at trække sig tilbage, for at nyde Frugten af sin Møie. Sir George Fleasy spurgte ham smilende, hvordan dette kunde være gaaet til, eftersom hele hans Løn kun havde været 30 Guineer, hvoraf det meste gik til Strømper og Parfumerier. Nu tilstod Plush ham frygtsomt, at han havde speculeret i Jernbane-Actier og havde vundet 30,000 Pd. Sterling (omtrent 260,000 Rbd.) derved. Han havde begyndt med 20 Pd., som Tjenestepigen havde laant ham. Sir George, som just sad ved Frokosten, stod op og rakte Hr. Plush Haanden; Lady Fleasy bad ham at tage en Bid af den Frokost, som han selv havde serveret. Senere blev Hr. Plush inviteret til en stor Diner i Richmond, hvor man bemærkede, at den yndige Emily, Banquierens syvende Datter, skjænkede den lykkelige Speculant en særdeles Opmærksomhed, som senere har ført til Haabet om en ægteskabelig Forbindelse.